Aaron Ciechanover (miyos wonten ing Haifa wonten ing taun 1947) inggih punika salah satunggaling ilmuwan Israèl. Ciechanover inggih punika profesor wonten ing Pérangan Biokimia lan Direktur Lembaga Penelitian Ilmu Kedhokteran Kulawarga Rappaport wonten ing Technion (Institut Teknologi Israèl) ing Haifa, Israèl. Piyambakipun dados guru besar wonten ing Technion nalika taun 1992, lan minangka profesor kolega ing mrika wiwit taun 1987 dumugi ing taun 1992.